पाएं अपने शहर की ताज़ा ख़बरें और फ्री ई-पेपरडाउनलोड करें
थाना अधिकारी सुरेंद्र कुमार शर्मा ने रेड अलर्ट जन अनुशासन पखवाड़ा के दौरान मय पुलिस जाब्ते के साथ कस्बे में फ्लैग मार्च कर संक्रमण से बचाव के लिए आमजन से घरों पर ही रहने की अपील की। बिना मास्क लगाए 20 लोगों के चालान काटे व वेवजह मोटरसाइकिल लेकर घूमने वाले व एमवी एक्ट का उल्लंघन करने पर 18 वाहन जब्त किए । कस्बे के मुख्य बाजार में व्यापारी बिना मास्क लगाकर आने वाले लोगों को किसी भी सूरत में सामान की बिक्री नहीं करें। थाना क्षेत्र में बढ़ते हुए कोरोना मरीजों को संक्रमण को लेकर कस्बे लवाण को चारों तरफ बैरिकेडिंग लगाकर चारों तरफ से कस्बे को सील किया गया जिससे बाहर से आने वाले व्यक्ति प्रवेश नहीं कर सके।
पुलिस ने सख्ती बरती गीजगढ़| रेड अलर्ट जन अनुशासन पखवाड़े में पुलिस ने भी सख्ती बरतना शुरू कर दिया। जिसके चलते दर्जनों गाड़ियों के अलावा दुकानों के चालान काटे गए। कस्बे में पुलिस चौकी के सामने से होकर गुजर रहे अलवर-गंगापुर मेगा हाइवे पर बेवजह घूमने वाले लोगों को साथ अब पुलिस ने भी अपना रूतबा दिखाना शुरू कर दिया। चौकी प्रभारी ओमप्रकाश चौधरी ने बताया कि बेवजह घूमने वाले लोगों के साथ ही कस्बे में कई दुकानदार शटर डाउन करके बैठे हुए मिले हैं। ऐसे लोगों के चालान काटे गए है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn